Lav et referat af nedenstående tekst:

Tekst:
Allernederst i kvindernes bedste håndboldrække har EH Aalborg nok at slås med. 120 dage i træk uden sejr fik torsdag ledelsen til at omrokere i trænerstaben, da Morten Holmen overtog cheftrænerposten i stedet for Simon Olsen. - Vi har ønsket at skubbe et erfarent led ind over Simon Olsen, og derfor bliver han nu assistent, sagde EH Aalborg-direktør Henrik Skals til TV 2 SPORT i forbindelse med trænerrokaden. Men det blev ikke til meget mere end et døgn som assistenttræner for Simon Olsen, der fredag sagde sin stilling op. Det bekræfter EH Aalborg-ledelsen, da TV 2 SPORT forholder ham, at Simon Olsen ikke længere fremgår på klubbens hjemmeside under ligaholdets trænerstab. - Det er ikke en fejl. Er han da stoppet i klubben? - Ja, det er han. Han meddelte det i fredags, lyder det fra Henrik Skals. Han ærgrer sig over de seneste dages forstyrrelser udenfor banen i en tid, hvor EH Aalborg desperat har brug for point for at komme væk fra sidstepladsen og den direkte nedrykningsplads. - Vi havde hellere været det foruden. Det er bedst at helt og holdent at kunne koncentrere sig om det sportslige, siger klubdirektøren. I stedet er Kenneth Hedegaard nu assistent under nytiltrådte Morten Holmen. I en SMS bekræfter Simon Olsen til TV 2 SPORT, at han er stoppet i EH Aalborg. Yderligere kommentarer ønsker han ikke indtil videre. EH Aalborg er placeret på tabellens 14. plads. Et enkelt point efter Skanderborg Håndbold med seks kamprunder tilbage af grundspillet.

Referat:
EH Aalborg degraderede torsdag cheftræner Simon Olsen til assistent, men det ville han ikke være med til, så efter en dags overvejelse sagde han op.